Europska komisija je **Odlukom** **SA.41065 (2016/N)** od 6. lipnja 2017., temeljem prijave Republike Hrvatske sukladno obvezi iz članka 108. stavka 3. Ugovora o funkcioniranju Europske unije, odobrila Nacionalni program za širokopojasnu agregacijsku infrastrukturu. Predmetnim Programom, između ostalog, definiran je cilj na način da se osigura dovoljno NGN agregacijskog kapaciteta za pristupne mreže u bijelim NGA područjima. Trajanje Programa odnosi se na razdoblje od donošenja Odluke Europske komisije do 31. prosinca 2023. godine. Ukupna procijenjena financijska sredstva iznosila su najviše 101,4 milijuna EUR, od čega će se 86,2 milijuna EUR financirati iz Europskog fonda za regionalni razvoj, a preostali iznos od 15,2 milijuna EUR iz nacionalnih sredstava. U odnosu na Program, Europska komisija je zaključila da je isti usklađen sa Smjernicama EU za primjenu pravila o državnim potporama u odnosu na brzi razvoj širokopojasnih mreža iz 2013. godine (SL EU 2013/C 25/01, Communication from the Commission EU - Guidelines for the application of State aid rules in relation to the rapid deployment of broadband networks) koje su objavljene na  internet poveznici   <https://eur-lex.europa.eu/legal-content/EN/TXT/HTML/?uri=CELEX:52013XC0126(01)&from=EN>.